Celine Banza

Céline Banza, abotami na sanza ya mibale 1997 na Kinsasa, azali moyembi, mosali ya ba vidéo, mokomi ya miziki mpe mosani ya Kongo-kinsasa . Alongaki mbano ya Discovery ya RFI  na ebimeli ya 2019 .

 Ebandeli 
Abotami na Kinshasa na sanza ya mibale 1997, Céline Banza asalaka mpe ayembaka ba nzembo ya sango malamu kobanda na mbula mitano to sambo. Na nsima, tata na ye oyo akufá apesaki ye guitare. Banda wana, bomoi na ye epesamaki mobimba na miziki  .

Abandaki koyemba na mbula ya muke mpenza na chorale ya eteyelo na ye yambo ya kofanda na Kisangani, engumba moko na centre-est ya mboka, esika akutanaki na bato oyo basalisaki ye akolisa elengi na ye ya miziki, mabina, maboke mpe cinéma  . Na 2017, na bosangani na ye na mokambi ya mabina mpe mobini Faustin Lyniekula, film mokuse ebotamaki : Tamuzi, oyo asakanaki role na ye moko  .

Masano na ye ya liboso esalemaki na Alliance Française ya engumba . Azali ko kutana na ba mabini mpe ba rappeurs.

Na mbula zomi na mitano, ntango azongi esika abotama, Kinshasa, Céline Banza akoti na Institut national desarts esika ayekolaki musicologie . Alobi na nkuku ete disipilini yango esalisi ye mingi na mayele ya kokela. Kuna akutanaki na baninga na ye misato oyo na sima, bakosala lisanga na ye Banza Musik  .

Na 2017, ko zala na ye na émission The Voice Afriaque francophone, epesi ye posa ya kobanda mosala ya miziki. Amipesaki mokano ya komata moke moke kino ako koma na liboso ya masano  .

 Emoniseli 
Céline Banza, na mibu 22, abimaki na ba projecteurs na kolonga mbano ya lokumu ya Radio France, International Discovery Prize na sanza zomi na moko 2019, mbano oyo ekumisaka bilenge oyo baza na mayele na musizi na afilika mpe oyo, azali na elikya, ekopesa botomboli na mosala na ye na mokili mobimba. mbano oyo ebimisaki bayembi oyo ba ndimami lokola Tiken Jah Fakoly, Rokia Traoré, Didier Awadi, Amadou mpe Mariam na Yvan Buravan  .

Jury oyo esalemi na bayembi oyo ba ndimami ya continent lokola A'salfo, Charlotte Dipanda, Tiken Jah Fakoly, Fally Ipupa, Josey, Angélique Kidjo, Youssou N'Dour, Oumou Sangaré mpe Singuila, ekesenisaka moyembi moko oyo ayebani mingi te, oyo aponami mpo na originalité ya miziki na ye.

Nzembo na ye oyo ezwaki mbano “Tere Mbi,” oyo elimbolami “Nzoto na ngai,” ezali na mokano ya kondimisa motuya na ye lokola mwasi oyo aza na ntina ya kotala ya mibali te. Ayembaka na Ngbandi, monoko oyo balobaka na nord-est ya kongo-kinsasa  : 1 .

“Okanisi ete okoki kosomba molimo na ngai na bozui na yo. ko kanisanga biloko ya bomongo te mpe mowumbu te  .

Céline Banza aponaki koyemba na monoko na ye ya mboka na esika ya koyemba na Lifalanse to na Lingelesi, mpo alingi ete bato banso bayeba mimeseno na ye mpe bomoto na ye  ,  .

O mokolo 10 sanza ya liboso 2020, na nse ya lisanga français Bomayé Musik ya Philo mpe Youssoupha, abimisi single ya sika na kombo ya “ Na mileli ”. Na rythme moko ya mawa, Céline abeti lisolo ya bolingo moko esila te  .

 Banzela mosusu 
Elenge moyembi Céline Banza aponamaki o mokolo 31 sanza ya nsambo 2021 Ambassadeur nationale ya UNICEF na Kongo-kinsasa na molulu ya mokolo ya basi ya Afrika  .

 Discografi 

 Ba nzembo oyo eza na album te 
Mbula Nzembo 2019 Te Rembi Legigi No Gbi Mbi Gwe Mbi Lo Sur Le Pave Mbi Yemo Songo Te He 2020 Na Mileli

 Album : Praefatio  
Mbula Misolo ya motuya 2021 1.  Tere mbi 2. Songo te he3. sur le pavé4. Rain 5. Zingo 6. Na mi leli 7. Mbi ndo yemo 8.  Mbi gwe 9. Mbi yemo si baba 10.  Is it love 11. Départ12. Le gigi ndo gbi 13.  Mbi lo

 Mbano mpe maponami 
Mbula Maponami / MosalaMbano Résultat 2019 Céline Banza / Te Rembi Prix ya découverte ya RFI 2019 Molongi

 Etatoli